जवानों ने शहर में फ्लैग मार्च निकाल दिया भाईचारे का संदेश
जाटआरक्षण आंदोलन को लेकर किसी भी प्रकार की अशांति फैले इसके लिए पुलिस प्रशासन प्रयासरत है। सोमवार को एसपी शशांक आनंद के दिशानिर्देशन में डीएसपी कप्तान सिंह कमांडेंट एके त्रिपाठी के नेतृत्व में आरएएफ पुलिस के जवानों ने रानी तालाब से लेकर नगर परिषद से होते हुए बैंड मार्केट, रुपया चौक, पटियाला चौक, रेलवे स्टेशन तक फ्लैग मार्च निकाला। इस दौरान सभी रास्तों पर पुलिस आरएएफ के जवानों का राहगीरों के साथ-साथ दुकानदारों व्यापारियों ने स्वागत किया। डीएसपी कप्तान सिंह ने बताया कि आरक्षण आंदोलन के मद्देनजर कानून व्यवस्था शांति तथा भाईचारा बनाए रखने के लिए आरएएफ पुलिस के जवानों ने संयुक्त रूप से रानी तालाब से पटियाला चौक होते हुए रेलवे जंक्शन तक फ्लैग मार्च निकाला, जिसके माध्यम से लोगों को भाईचारे का संदेश देने का भी काम किया है।
hin_Deva hin_Deva